CELEX: 32016D2132
Language: sk
Date: 2016-12-05 00:00:00
Title: Vykonávacie rozhodnutie Komisie (EÚ) 2016/2132 z 5. decembra 2016, o emisiách skleníkových plynov pre každý členský štát na rok 2013, na ktoré sa vzťahuje rozhodnutie Európskeho parlamentu a Rady č. 406/2009/ES

6.12.2016   
            
            
               SK
            
            
               Úradný vestník Európskej únie
            
            
               L 331/9
            
         VYKONÁVACIE ROZHODNUTIE KOMISIE (EÚ) 2016/2132
   z 5. decembra 2016,
   o emisiách skleníkových plynov pre každý členský štát na rok 2013, na ktoré sa vzťahuje rozhodnutie Európskeho parlamentu a Rady č. 406/2009/ES
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 525/2013 z 21. mája 2013 o mechanizme monitorovania a nahlasovania emisií skleníkových plynov a nahlasovania ďalších informácií na úrovni členských štátov a Únie relevantných z hľadiska zmeny klímy a o zrušení rozhodnutia č. 280/2004/ES (1), a najmä na jeho článok 19 ods. 6,
   keďže:
   
               (1)
            
            
               Rozhodnutím Európskeho parlamentu a Rady č. 406/2009/ES (2) sa stanovujú emisné limity skleníkových plynov (ročné pridelené emisné kvóty) pre každý členský štát na každý rok v období rokov 2013 až 2020, ako aj mechanizmus každoročného hodnotenia plnenia týchto limitov. Ročne pridelené emisné kvóty členských štátov vyjadrené v tonách ekvivalentu CO2 sú uvedené v rozhodnutí Komisie 2013/162/EÚ (3). Tieto množstvá boli upravené vykonávacím rozhodnutím Komisie 2013/634/EÚ (4).
            
         
               (2)
            
            
               V článku 19 nariadenia (EÚ) č. 525/2013 sa stanovuje postup preskúmania inventúry emisií skleníkových plynov (GHG) členských štátov na účely posúdenia súladu s rozhodnutím č. 406/2009/ES. Preskúmanie inventúry GHG v roku 2013 sa omeškalo o jeden rok vzhľadom na technické problémy členských štátov pri nahlasovaní ich emisných údajov za rok 2013, ktoré v dôsledku poruchy softvéru Rámcového dohovoru Organizácie Spojených národov o zmene klímy (UNFCCC) používaného na zostavovanie a podávanie správ o inventúre GHG, nemohli byť nahlásené včas. Preskúmanie sa preto vykonalo na základe emisných údajov za rok 2013 nahlásených Komisii v apríli 2016 v súlade s postupmi stanovenými v kapitole III vykonávacieho nariadenia Komisie (EÚ) č. 749/2014 (5) a v prílohe XVI k uvedenému vykonávaciemu nariadeniu.
            
         
               (3)
            
            
               Celkové množstvo emisií GHG pre každý členský štát na rok 2013, na ktoré sa vzťahuje rozhodnutie č. 406/2009/ES, by malo zohľadňovať technické opravy a revidované odhady vypočítané počas preskúmania a uvedené v záverečných správach o preskúmaní podľa článku 35 vykonávacieho nariadenia (EÚ) č. 749/2014.
            
         
               (4)
            
            
               Toto rozhodnutie by malo nadobudnúť účinnosť dňom jeho uverejnenia, aby bolo v súlade s ustanoveniami článku 19 ods. 7 nariadenia (EÚ) č. 525/2013, ktorým sa dátum uverejnenia tohto rozhodnutia stanovuje ako začiatok štvormesačnej lehoty, počas ktorej môžu členské štáty využiť flexibilné mechanizmy podľa rozhodnutia č. 406/2009/ES,
            
         PRIJALA TOTO ROZHODNUTIE:
   Článok 1
   Celkové množstvo emisií skleníkových plynov pre každý členský štát na rok 2013, na ktoré sa vzťahuje rozhodnutie č. 406/2009/ES, vyplývajúce z opravených údajov z inventúr po skončení preskúmania vykonaného podľa článku 19 ods. 3 nariadenia (EÚ) č. 525/2013 je stanovené v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 5. decembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 165, 18.6.2013, s. 13.
   
      (2)  Rozhodnutie Európskeho parlamentu a Rady č. 406/2009/ES z 23. apríla 2009 o úsilí členských štátov znížiť emisie skleníkových plynov s cieľom splniť záväzky Spoločenstva týkajúce sa zníženia emisií skleníkových plynov do roku 2020 (Ú. v. EÚ L 140, 5.6.2009, s. 136).
   
      (3)  Rozhodnutie Komisie 2013/162/EÚ z 26. marca 2013 o stanovení ročne pridelených emisných kvót členských štátov na roky 2013 až 2020 podľa rozhodnutia Európskeho parlamentu a Rady č. 406/2009/ES (Ú. v. EÚ L 90, 28.3.2013, s. 106).
   
      (4)  Vykonávacie rozhodnutie Komisie 2013/634/EÚ z 31. októbra 2013 o úprave ročne pridelených emisných kvót členských štátov na roky 2013 až 2020 podľa rozhodnutia Európskeho parlamentu a Rady č. 406/2009/ES (Ú. v. EÚ L 292, 1.11.2013, s. 19).
   
      (5)  Vykonávacie nariadenie Komisie (EÚ) č. 749/2014 z 30. júna 2014 o štruktúre, formáte, postupoch predkladania a preverovaní informácií nahlásených členskými štátmi podľa nariadenia Európskeho parlamentu a Rady (EÚ) č. 525/2013 (Ú. v. EÚ L 203, 11.7.2014, s. 23).
   
      PRÍLOHA
      
                  Členský štát
               
               
                  Emisie skleníkových plynov na rok 2013, na ktoré sa vzťahuje rozhodnutie č. 406/2009/ES
                  (v tonách ekvivalentu oxidu uhličitého)
               
            
                  Belgicko
               
               
                  74 264 633 
               
            
                  Bulharsko
               
               
                  22 238 074 
               
            
                  Česká republika
               
               
                  61 457 570 
               
            
                  Dánsko
               
               
                  33 705 936 
               
            
                  Nemecko
               
               
                  460 204 908 
               
            
                  Estónsko
               
               
                  5 752 963 
               
            
                  Írsko
               
               
                  42 206 805 
               
            
                  Grécko
               
               
                  44 184 593 
               
            
                  Španielsko
               
               
                  200 277 677 
               
            
                  Francúzsko
               
               
                  366 116 651 
               
            
                  Chorvátsko
               
               
                  15 125 525 
               
            
                  Taliansko
               
               
                  273 349 154 
               
            
                  Cyprus
               
               
                  3 938 120 
               
            
                  Lotyšsko
               
               
                  8 776 857 
               
            
                  Litva
               
               
                  12 449 462 
               
            
                  Luxembursko
               
               
                  9 365 298 
               
            
                  Maďarsko
               
               
                  38 436 981 
               
            
                  Malta
               
               
                  1 250 779 
               
            
                  Holandsko
               
               
                  108 253 385 
               
            
                  Rakúsko
               
               
                  50 097 324 
               
            
                  Poľsko
               
               
                  186 095 049 
               
            
                  Portugalsko
               
               
                  38 610 318 
               
            
                  Rumunsko
               
               
                  72 718 616 
               
            
                  Slovinsko
               
               
                  10 925 247 
               
            
                  Slovensko
               
               
                  21 080 248 
               
            
                  Fínsko
               
               
                  31 588 117 
               
            
                  Švédsko
               
               
                  35 278 781 
               
            
                  Spojené kráľovstvo
               
               
                  339 450 356